
ДО  

ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС
ДОКЛАДНА ЗАПИСКА

от

  ИНЖ. ЧАНКА КОРАЛСКА – ЗАМ. КМЕТ СИРР ОБЩИНА БУРГАС

ОТНОСНО: Даване на предварително съгласие на основание чл. 29, ал. 1 от ЗОЗЗ за изработване на Подробен устройствен план – Парцеларен план /ПУП – ПП/ за утвърждаване на трасе на техническата инфраструктура, извън урбанизираната територия на населеното място - нов уличен водопровод, представляващ част от комплексен проект за инвестиционна инициатива /КИИП/ по чл.150 от ЗУТ за обект „Външен водопровод от съществуващ водопровод ПЕВП Ф90 в ПИ 07079.17.351 до ПИ 07079.17.2309 в кв. Рудник, гр. Бургас“, преминаващ през: ПИ с идентификатор 07079.17.351 по КК на гр. Бургас, общинска публична собственост, земеделска територия, с начин на трайно ползване „За селскостопански, горски, ведомствен път“; ПИ с идентификатор 07079.17.2230 по КК на гр. Бургас, общинска публична собственост, земеделска територия, с начин на трайно ползване „За селскостопански, горски, ведомствен път“; ПИ с идентификатор 07079.17.2239 по КК на гр. Бургас, общинска публична собственост, земеделска територия, с начин на трайно ползване „За селскостопански, горски, ведомствен път“.
УВАЖАЕМИ ОБЩИНСКИ СЪВЕТНИЦИ,
В Община Бургас е постъпило заявление вх.№ 70-00-9656/13.11.2024г. от „МГМ 59“ ООД за допускане изработване на комплексен проект за инвестиционна инициатива по чл.150 от ЗУТ за обект „Външен водопровод от съществуващ водопровод ПЕВП Ф90 в ПИ 07079.17.351 до ПИ 07079.17.2309 в кв. Рудник, гр. Бургас“, включващ и ПУП-ПП за трасе на водопровод.

Със Заповед № 1946/03.08.2020г. на Заместник-кмет „Строителство, инвестиции и регионално развитие“ на Община Бургас е одобрен Подробен устройствен план – План за регулация и застрояване /ПУП-ПРЗ/ за ПИ с идентификатор 07079.17.2309 по КК на гр.Бургас, Стпански двор на кв. Рудник - Черно море, част от КПИИ по реда на чл.150 от ЗУТ, с който се предвижда пристрояване към съществуващи сгради с идентификатори 07079.17.2309.1 и 07079.17.2309.2, с височина до 10м. /2ет./, с установяване на показатели за застрояване, както следва: Пл.застр. до 80%, Кинт 2.5, Озеленяване мин.20% и паркиране в границите на имота.

Съгласно заданието за проектиране и предложението за ПУП-ПП, приложени към заявление вх.№ 70-00-9656/13.11.2024г., се предвижда трасето на захранващия водопровод да започне от ПИ с идентификатор 07079.17.351 по КК на гр.Бургас – общинска публична собственост, с НТП „за селскостопански, горски, ведомствен път“, да премине през ПИ с идентификатор 07079.17.2230 по КК – общинска публична собственост, с НТП „за селскостопански, горски, ведомствен път“ и ПИ с идентификатор 07079.17.2239 по КК – общинска публична собственост, с НТП „за селскостопански, горски, ведомствен път“ и да достигне до границите на ПИ с идентификатор 07079.17.2309 по КК на гр.Бургас, Стпански двор на кв. Рудник-Черно море.
С ПУП-ПП за трасето на захранващия водопровод е предвиден асиметричен сервитут от 5.0м., двустранно по 1,5м. и 3.5м. спрямо оста на съоръжението съгласно изискванията на Наредба № РД-02-20-1 от 05.03.2020г. за условието и реда за определяне на размерите и разположението на сервитутните ивици и на специалния режим за управление на водоснабдителните и канализационните проводи и съоръжения извън населените места и селищните образувания.

С трасето на проектния водопровод се засягат ПИ с идентификатори 07079.17.531, 07079.17.2230 и 07079.17.2239 по КК на гр.Бургас – общинска публична собственост, земеделска територия, с начин на трайно ползване „За селскостопански, горски, ведомствен път“, за които е необходимо да се проведе процедура по реда на чл.29, ал.1 от ЗОЗЗ.

Приложени са: акт №27, том I, рег.№916, дело №17/2020г.; Нотариален акт №165, том I, рег.№2743, дело №145/2016г.; скица № 15-15-151072-14.02.2020г. на ПИ с идентификатор 07079.17.2309 по КККР на гр. Бургас, издадена от СГКК-Бургас; Договор за изграждане и присъединяване на водоснабдителната и/или канализационни системи № 92/09.09.2024г.; Решение № БС-128-ЕО/19.08.2024г. на РИОСВ – гр. Бургас за преценяване необходимостта от извършване на екологична оценка; задание за проектиране, предложение за изработване на ПУП-ПП и проект-предложение по част ВиК.

Проектът за ПУП е разгледан на заседание на ОЕСУТ, проведено на 27.11.2024г. и с решение обективирано в Протокол № 22/27.11.2024г. по т.2 от дневния ред, е приет.

Предвид гореизложеното и на основание чл. 21, ал. 1, т. 11 от ЗМСМА, чл. 29, ал. 1 от ЗОЗЗ, и като взех предвид Решение БС-128-ЕО/19.08.2024г. на РИОСВ-Бургас и Протокол № 22/27.11.2024г. по т.2 от дневния ред на ОЕСУТ, предлагам Общински съвет Бургас да вземе следното:
Р Е Ш Е Н И Е:


На основание чл. 29, ал. 1 от ЗОЗЗ Общински съвет Бургас дава предварително съгласие зa изработване на Подробен устройствен план – Парцеларен план /ПУП – ПП/ за утвърждаване на трасе на техническата инфраструктура, извън урбанизираната територия на населеното място - нов уличен водопровод, представляващ част от комплексен проект за инвестиционна инициатива /КИИП/ по чл.150 от ЗУТ за обект „Външен водопровод от съществуващ водопровод ПЕВП Ф90 в ПИ 07079.17.351 до ПИ 07079.17.2309 в кв. Рудник, гр. Бургас“, преминаващ през: ПИ с идентификатор 07079.17.351 по КК на гр. Бургас, общинска публична собственост, земеделска територия, с начин на трайно ползване „За селскостопански, горски, ведомствен път“; ПИ с идентификатор 07079.17.2230 по КК на гр. Бургас, общинска публична собственост, земеделска територия, с начин на трайно ползване „За селскостопански, горски, ведомствен път“; ПИ с идентификатор 07079.17.2239 по КК на гр. Бургас, общинска публична собственост, земеделска територия, с начин на трайно ползване „За селскостопански, горски, ведомствен път“.

Предварителното съгласие е валидно за срок от 5 години.

Приложения: заявления вх.№ 70-00-9656/13.11.2024г.; 2 бр. нотариални акта; 1 бр. пълномощно; ПУП-ПП; скица № 15-15-151072-14.02.2020г.; Договор за изграждане и присъединяване на водоснабдителната и/или канализационни системи № 92/09.09.2024г.; Решение № БС-128-ЕО/19.08.2024г. на РИОСВ – гр. Бургас. 
ИНЖ. ЧАНКА КОРАЛСКА
Заместник-кмет „Строителство,

инвестиции и регионално развитие“

Съгласували:

Златина Георгиева

Директор дирекция „Правно-нормативно обслужване“

урб. Николай Цоцомански 

Директор дирекция „Устройство на територията“

Изготвил:

инж. Калина Георгиева 

Главен експерт отдел „Геодезия и техническа инфраструктура“










